Իր մասնագիտական կարիերան Նինոն սկսեց Անաստասիա Վիրսալաձեի անվան Թբիլիսիի արվեստի դպրոցից: Տարիներ անց նա արդեն խաղում էր մյուզիքլներում ու ելույթ էր ունենում մենահամերգներով: Նինոն հասցրել է նաև նկարահանվել «Մետիչարա», «Սովորական փասիանս», «Վալսը՝ Պեչորայում» ֆիլմերում: Ստանձնած դերերից մեկի համար նա նույնիսկ արժանացել է Ժնևյան կինոփառատոնի հատուկ մրցանակին: Չնայած իր բազմակողմանի զարգացվածությանն ու հետաքրքրասիրություններին՝ Նինոն որոշեց իրեն նվիրել երգին, և օպերայի երկնքում բոցավառվեց համաշխարհային մեծության մի նոր աստղ… Այս տարվա ապրիլ ամսին Նինոն արժանացավ օպերայի միջազգային՝ «International Opera Award» պատվավոր մրցանակին, կարելի է ասել՝ օպերային «Օսկարին»: